Цяперака пра сельскі цэнтр культуры. Мастацкі кіраўнік ЦК Ганна Дзямідава таксама рыхтуецца да “Бялыніцкай тэатральнай восені”: разам з шасцю школьнікамі рэпеціруе пад “мінусоўку” музычную “Добрую казку”. Малая колькасць удзельнікаў тлумачыцца тым, што ў мясцовай школе большасць вучняў з вёскі Лебядзянка. Пасля ўрокаў за імі прыязджае школьны аўтобус. Але ёсць і выключэнне з правілаў. Ходзяць у гурток нават дзеці з суседняй вёскі. А больш дакладна — адзін: 13-гадовы хлопчык з вёскі Красная пешшу прыходзіць па мастацтва.